CELEX: 22018D1774
Language: bg
Date: 2017-02-03 00:00:00
Title: Решение на Съвместния комитет на ЕИП № 40/2017 от 3 февруари 2017 година за изменение на приложение XIII (транспорт) и на Протокол 37 (съдържащ списъка, предвиден в член 101) към Споразумението за ЕИП [2018/1774]

22.11.2018   
               
               
                  BG
               
               
                  Официален вестник на Европейския съюз
               
               
                  L 297/51
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 40/2017
         от 3 февруари 2017 година
         за изменение на приложение XIII (транспорт) и на Протокол 37 (съдържащ списъка, предвиден в член 101) към Споразумението за ЕИП [2018/1774]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Решение (ЕС) 2016/566 на Комисията от 11 април 2016 г. за създаване на ръководна група на високо равнище за управление на цифровата морска система и съответните услуги и за отмяна на Решение 2009/584/ЕО (1) следва да бъде включено в Споразумението за ЕИП.
                  
               
                     (2)
                  
                  
                     За да се осигури доброто функциониране на Споразумението за ЕИП, протокол 37 към него следва да бъде изменен с цел да бъде включена ръководната група на високо равнище за управление на цифровата морска система и съответните услуги, създадени с Решение (ЕC) 2016/566 на Комисията, и да се измени приложение XIII, така че да се уточнят процедурите за асоцииране към тази група.
                  
               
                     (3)
                  
                  
                     Поради това приложение XIII и протокол 37 към Споразумението за ЕИП следва да бъдат съответно изменени,
                  
               ПРИЕ НАСТОЯЩОТО РЕШЕНИЕ:
         
            Член 1
            Текстът на точка 55аб (Решение 2009/584/ЕО на Комисията) от приложение XIII към Споразумението за ЕИП се заменя със следното:
            
               „32016 D 0566: Решение (ЕС) 2016/566 на Комисията от 11 април 2016 г. за създаване на ръководна група на високо равнище за управление на цифровата морска система и съответните услуги и за отмяна на Решение 2009/584/ЕО (ОВ L 96, 12.4.2016 г., стр. 46).
               Условия за асоциирането на държавите от ЕАСТ в съответствие с член 101 от Споразумението:
               Всяка държава —членка на ЕАСТ, може, съгласно член 4 от Решение (ЕС) 2016/566 на Комисията, да определи лице за участие като наблюдател в срещите на ръководната група на високо равнище за управление на цифровата морска система и съответните услуги.“
            
         
         
            Член 2
            Текстът на точка 34 (ръководна група на високо равнище за SafeSeaNet) от Протокол 37 към Споразумението за ЕИП се заменя със следното:
            
               „ръководната група на високо равнище за управление на цифровата морска система и съответните услуги (Решение (ЕС) 2016/566 на Комисията).“
            
         
         
            Член 3
            Текстовете на Решение (ЕС) 2016/566 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 4
            Настоящото решение влиза в сила на 4 февруари 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 5
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 3 февруари 2017 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 96, 12.4.2016 г., стр. 46.
         
            (*1)  Без отбелязани конституционни изисквания.